18.7.2022
DA
Den Europæiske Unions Tidende
C 275/93
bevarelsesværdige områder af høj værdi, være omfattet af forordningen.
Der bør rettes særlig opmærksomhed mod gummi, majs, bananer, sukkerrør og alle former for kød fra dyr, der er fodret med soja (såsom svinekød og fjerkræ).
EØSU efterlyser kraftigt en opgørelse over træmasse på EU-plan.
Dette problem bør løses i den nærmeste fremtid.
Vigtige definitioner i forordningen (eksempelvis »skovrydningsfri« eller »skovforringelse«) bør være i overensstemmelse med FAO's definitioner.
Tilpassede definitioner eller definitioner, som kun delvis er baseret på FAO's definitioner, giver blot plads til fortolkning og kan således skabe juridisk usikkerhed for de økonomiske aktører.
4.3.
Håndhævelsen af forordningen vil være op til medlemsstaternes kompetente myndigheder.
Den foreslåede lovgivnings effektivitet afhænger således af, hvordan den bliver prioriteret, og den operationelle kapacitet hos de offentlige myndigheder i de enkelte medlemsstater.
Det skal prioriteres højt at sikre, at der afsættes de nødvendige midler og etableres systemer i alle medlemsstater.
Det er vigtigt med målrettede investeringer i IT-infrastruktur, menneskelige ressourcer og øget operationel kapacitet for offentlige myndigheder i hver enkelt medlemsstat med henblik på at sikre effektiv og tilstrækkelig overvågning, benchmarking og risikovurdering.
Man bør i den forbindelse anvende kunstig intelligens.
De enheder, som er omfattet af forordningen, bør indføre et gennemsigtigt overvågningssystem (som omfatter offentliggørelse af due diligence-rapporterne på en måde, der ikke kompromitterer fortrolige forretningsoplysninger).
Skæringsdatoen skal være en allerede passeret dato for ikke at tilskynde til yderligere skovrydning.
4.4.
Forordningen fokuserer på skovrydning og skovforringelse i forbindelse med produktion og forbrug af udvalgte råvarer og produkter i Europa.
Den behandler imidlertid ikke andre meget vigtige sociale og miljømæssige spørgsmål i forbindelse med produktionen af de omfattede produkter.
Navnlig afhænger den valgte tilgang til beskyttelse af menneskerettighederne udelukkende af de gældende love i de nationale retlige rammer.
Det efterlader store huller med hensyn til beskyttelse af oprindelige folks og lokalsamfunds jordrettigheder og andre internationale menneskerettigheds­ standarder.
Udvalget opfordrer Kommissionen til at overveje at supplere sit forslag med retningslinjer for anvendelse af due diligence og risikovurderinger af forsyningskæderne i de enkelte råvaresektorer.
Retningslinjerne bør indeholde potentielle informa­ tionskilder, som de relevante ansvarlige erhvervsdrivende kan benytte, såsom certificeringsordninger, der overholder visse minimumsstandarder.
Målet bør være at etablere en sammenhængende ordning for ansvarlige og skovrydningsfrie forsyningskæder, der bygger på noget af det vigtige arbejde, der er gjort i en række eksisterende certificeringsordninger.
4.5.
Senest fem år efter forordningens ikrafttræden vil Kommissionen foretage en vurdering af konsekvenserne for landbrugere, navnlig små landbrugere, oprindelige folk og lokalsamfund, og af det eventuelle behov for yderligere støtte.
Forslaget indeholder også bestemmelser om en evaluering af behovet for og gennemførligheden af yderligere handelsfremmende værktøjer til støtte for opfyldelsen af forordningens mål gennem anerkendelse af certificeringsordninger.
Udvalget mener imidlertid, at certificeringens rolle og indvirkningen på landbrugerne, herunder små landbrugere og lokalsamfund, er afgørende for den foreslåede forordnings funktion og virkning, både tilsigtet og utilsigtet.
De skal være omfattet af forudgående vurderinger, og konklusionerne af disse vurderinger skal integreres i forordningen, inden den træder i kraft.
4.6.
SMV-undtagelser og lempet due diligence under landebenchmarkingsystemet bør ikke skabe smuthuller, der kan gøre forordningen ineffektiv.
Forordningen bør heller ikke skabe unødvendige administrative byrder og omkostninger.
Et offentligt EU-vurderingsorgan (3) for virksomheders overholdelse af menneskerettigheder og miljørettigheder kan hjælpe SMV'er med at opfylde deres forpligtelser.
Kommissionen bør nøje vurdere, om de foreslåede bestemmelser om geolokalisering ned til individuelle jordlodder og dokumentationsforpligtelser i lavrisikolande er forholdsmæssigt rimelige eller nødvendige.
Visse krav i EU vil ikke blot føre til konflikter i forbindelse med nærhedsprincippet i medlemsstaterne, men vil frem for alt også være ensbetydende med en uforholdsmæssig stor byrde for mindre producenter, der tegner sig for en betydelig del af udbuddet i EU.
Af hensyn til gennemsigtigheden skal de nøjagtige kriterier for klassificeringen offentliggøres.
Små skovejere i og uden for EU skal støttes, så de kan forbedre den bæredygtige skovforvaltning, få adgang til bæredygtig finansiering og tilbyde bæredygtige skovprodukter.
4.7.
Artikel 22 og 24 indeholder bestemmelser om tilbagetrækning fra markedet og eventuel destruktion af råvarer eller produkter, der ikke er i overensstemmelse med forordningen.
Dette ville i de fleste tilfælde være i strid med andre vigtige EU-politiske principper og mål, herunder om forebyggelse af madspild.
EØSU anbefaler derfor, at Kommissionen tager disse bestemmelser op til fornyet overvejelse for at undgå destruktion af værdifulde ressourcer.
Ifølge udkastet til forordning (artikel 3) bør træ fra lovlig (godkendt) skovrydning med henblik på etablering af landbrugsjord ikke markedsføres.
Det ville
(3)
Se punkt 1.15 i EØSU's initiativudtalelse om En bindende FN-traktat om erhvervslivet og menneskerettigheder (EUT C 97 af 24.3.2020, s. 9).